یونان

یونان یا دا رسمی آدی ایله هلن جمهوریتی (یونانجا: Ελληνική Δημοκρατία) اوروپانین گونئی دوغوسوندا و بالکان یاریم آداسینین گونئی ینده یئر آلان بیر اؤلکه دیر . یونان اؤلکه سی بیر استراتژیک یئرده اولاراق ، اوروپا ، باتی آسیا و آفریقا نی بیر - بیرینه یاپیشدیریر . یونان قوزئی دن آلبانی، مقدونیه و بولغاریستانایله ، دوغودان دا ایسه تورکیه ایله سینیرلانیر. یونانین باش کندی ایله آن بویوک شهری آتن دیر . باشقا اؤنملی شهرلری بونلاردیر : سالونیک ، پاتراس و هراکلیون. یونان باتی اویغار ی ، دموکراسی ، باتی فلسفه سی ، اولمپیک اویونلاری ، سیاست بیلیمی ، اؤتک بیلیمی ، سایی بیلیمی (ریاضی) نین ان بویوک قایناقلاریندان دیر. گونوموزده ، یونان بیر دموکرات ، قاباقجیل ،یوکسک اقتصادی گلیرلی، یوخاری یاشاییش استانداردلار و انسانی توسعه شاخص لرینی یییه اؤلکه دیر . یونان ، ۱۹۸۱ دن اوروپابیرلیگی ، ۱۹۵۲ دن ناتو ، ۱۹۹۵ دن باتی اوروپا بیرلیگی ، ۱۹۶۱ دن OECD ، و ۲۰۰۵ دن اوروپا اوزای آژانسی اویه سی دیر . اؤتک ( تاریخ ) ایلک چاغ (۲۷۰٬۰۰۰ ایل دوغومدان اؤنجه) یونان ، اوروپانین ایلک قاباقجیل اویغارلیغ ( تمدن ) ی و باتی اویغارلیغی نین ان بویوک قایناقی دیر . یونانین ان آدلیم اسکی اویغارلاری بونلاردیر : کیکلاد اویغارلیغی اژه دنیزینین آدا لاریندا ( ۳۲۰۰ ایل د.اؤ ) مینوآن اویغارلیغی کرت ده ( ۱۵۰۰- ۲۷۰۰ ایل د.اؤ ) میکان اویغارلیغی ( ۱۱۰۰ - ۱۹۰۰ ایل د.اؤ ) ۷۷۶ ایل د.اؤ ایلک دفعه اۆچون اولمپیک اویونلاری ، یونان دا باشلاندی . ۷۰۰ - ۸۰۰ ایل د.اؤ هومر اودیسه ایله ایلیادی یاراتدی . ۵۰۸ ایل د.اؤ دونیانین ایلک دموکرات حکومتی آتن ده قورولدو . اسکی یوناندا اوغلان اوشاقلاری نا قیزلاردان داها چوخ اونم وئرردیرلر . هلنیستی - رومی دؤنم ( ۴۰۰ د.سو - ۳۰۰ د.اؤ ) ۲۷۶ د.اؤ و اسکندرین اولوموندن سونرا مقدونیه لی ژنرال آنتیگون یونانین حکومتینه چاتدی . ۲۰۰ ایل د.اؤ دن روم جمهوریتی اؤز نفوذون یونان دا آرتیردی و بو اؤلکه نین اوستونده مقدونیه ایله ساواشدی . ۱۶۸ ایل د.اؤ ده پیدنا ساواشیندا مقدونیه لی لرین مغلوب اولماسی ایله ، اونلارین حکومتی یوناندا سونا چاتدی . 146 ایل د.اؤ روم اوردوسو مقدونیه ایله یونانین بوتونون اشغال ائتدی . بیزانس دؤنمی ( ۱۴۵۳- ۴۰۰ ) روم ایمپیراتورلوغونین ایکی یئره بولونمک دن سونرا یونان بیزانس یا دا دوغو روم امپراتوریسی نین پایی اولدو. بیزانسین رسمی دیلی یونانجا ، دینی ده ایسه دوغو کاتولیک مسیحیتی دیر . ۱۴ - اینجی میلادی قرنینده عثمانلی امپراتوریسی یونانین تسخیرینی باشلادی و ۱۴۶۰ دا یونانین بوتونون اوز توپراقلارینا قاتدی . یونانین عثمانلی یا قاتیلماسی ایله چوخلو یونانلی بیلیجی و اوزمان لار اوروپایا قاچیب ، یونانین اسکی بیلیم لرین پایلاشدیلار و رنسانس ا باعث اولدولار . عثمانلی دؤنمی ( ۱۸۲۱ - ۱۵۰۰) باغیمسیزلیق ساواشی ( ۱۸۳۱ - ۱۸۲۱) جغرافیا یونانین ۱۳٫۷۶۷ کیلومتر دنیزسل سینیری (مرز دریایی) وار . یونانین ۶٬۰۰۰ آداسیندان یالنیز ۲۲۷ سینده انسانلار یاشاییر. بو آدالارین چوخونلوغونون یییه سی وارلی آداملاردی. سیاست یونان بیر پارلمانی جمهوریت دیر . دؤلتین باشچیسی جمهورباشقانی دیر و مجلسین طرفیندن ۵ ایل اۆچون سئچیلیر . دؤلت گوجلرینین آیریلیغی ، مدنی اوزگورلوک ایله توپلومسال ( اجتماعی ) حاقلار قورونور . ان اونملی رول و سیاسی گوج باش باخان (صدراعظم) ین الینده دیر . اداری بیریم لر یونان ۱۳ بولگه (یونانجا: Περιφέρειες)، (اوخونوش: پــِریفِرئیـِس) ایله ۵۴ سانجاغا ( استان ) بولونور . بولگه لرین آدی : اقتصاد یونان ۲۹۹ میلیارد دلار یا دا ۳۰۴ میلیارد دلار گلیر ایله دونیانین ۳۴ - اینجی یا دا ۴۲ - اینجی ان بویوک اقتصادی دیر . یونان اوروپا بیرلیگی نین ۱۵ - اینجی اقتصادی گوجودور . یونانین ان اونملی گلیر یئری ۱۴٫۹ میلیون دلارلا توریسم صنعتی دیر . توریسم باخیمیندان یونان اوروپادا ۷ - اینجی یئره و دونیادا ایسه ۱۶ - اینجی یئره یییه دیر . یونان بالکان یاریم آداسیندا ان بویوک اقتصادی گوجودو . یونانین اقتصادی ، بیر قاباقجیل و یوخاری گلیرلی اقتصاد ساییلیر . دین یونانلی لارین ۷۹٪ تانرینی اینانیر. ارتدوکس (۹۷٪) مسلمان ۱۴۰٬۰۰۰ - ۹۸٬۰۰۰ نفر(۱٫۳٪) یهودی ۵٬۵۰۰ نفر رم کاتولیک ۵۰٬۰۰۰ نفر یا دا ۲۰۰٬۰۰۰ پروتستان ۳۰٬۰۰۰ نفر یهوه شاهیدی ۲۸٬۸۵۹ نفر دیل یونانین رسمی دیلی یونان دیلی ( یونانجا ) دیر ، اما باشقا دیل لری دانیشان دا وار . یونانلی ( ۹۵۵۰۰۰۰ نفر ) مقدونیه لی ( ۲۵۰۰۰۰ نفر ) آلبانلی ( ۲۲۲۰۰۰ نفر ) والاخ ( ۲۰۹۰۰۰ نفر ) رومی ( ۲۰۲۰۰۰ نفر ) تورک ( ۱۵۰۰۰۰ نفر ) بلغار ( ۵۰۰۰۰ نفر ) عرب ( ۳۰۰۰۰ نفر ) فارس ( ۱۰۰۰۰ نفر ) آفریقالی ( ۶۰۰۰ نفر ) ایدمان گؤرۆنتۆلر بیرده باخ یونان دیلی یونان اؤتکی یونان تورکلری یونان اولوشلاری نین فهرستی یونان سانجاقلاری نین فهرستی یونان بؤلگه‌لری نین فهرستی نوتلار قایناقلار عطیفلر کیتاب خاریجی لینکلر حوکومت President of the Hellenic Republic Archived 2012-09-17 at the Wayback Machine. Prime Minister of the Hellenic Republic Hellenic Parliament Greek National Tourism Organisation Greek News Agenda Newsletter عومومی معلومات یونان بریتانیکا بیلیکلیکینده. Greece. National Geographic Traveler.. Greece. عوموم دونیا فکتلر کیتابی. مرکزی کشفیات ایداره‌سی. Greece. UCB Libraries GovPubs. آرشیولنیب اصلی نۆسخه‌دن on 4 March 2016. یوْخلانیلیب23 March 2016.. یونان Curlie دا "Greece profile". BBC News. 25 December 2013. https://www.bbc.co.uk/news/world-europe-17372520. Retrieved 23 March 2016.. Greek Council for Refugees. یوْخلانیلیب23 March 2016.. Hellenic History. FHW. یوْخلانیلیب23 March 2016.. Hellenism. یوْخلانیلیب23 March 2016. – Everything about Greece. History of Greece: Primary Documents The London Protocol of 3 February 1830 Archived 2014-03-23 at the Wayback Machine. The Greek Heritage Wikimedia Atlas of Greece یونان جوغرافیا داده‌لری اوپن‌استریت‌مپ ده تیجارت World Bank Summary Trade Statistics Greece